**Vysvetlenie č.12**

Verejný obstarávateľ poskytuje uchádzačom nasledovné vysvetlenie SP k zákazke „**Rekonštrukcia chodníkov a oprava a rekonštrukcia miestnych komunikácií v Žiline**“, ktoré bolo vyhlásené prostredníctvom oznámenia č. 23109 - WYP zverejneného vo Vestníku verejného obstarávania č. 168/2019 - 20.08.2019 :

Otázka uchádzača : 1

V zmysle súťažných podkladov je kritériom pre časť č.2 “Najnižšia cena s DPH (Vyjadrená v m2 ako pomer kvantity k stanovenej cene)“. Ďalej sa v SP uvádza, že “úspešný uchádzač bude ten, ktorý vo svojej ponuke uvedie najväčšie množstvo v mernej jednotke za verejným obstarávateľom stanovenú cenu“. Z uvedeného teda vyplýva, že súťažným kritériom je plošná výmera v “m2“ a nie najnižšia cena v Eurách. Sme toho názoru, že predpokladaná hodnota zákazky v Eurách má opodstatnenie iba v súťažiach, kde je aspoň jedným zo súťažných kritérií najnižšia cena. Keďže aie v tomto špecifickom prípade je celková cena diela striktne stanovená obstarávateľom a naopak jediným súťažným kritériom je výmera v „m2“, musí byť podľa nášho názoru predpokladaná hodnota zákazky stanovená rovnako v „m2“ (ako pomer kvantity k stanovenej cene). Nakoľko predpokladáme, že verejný obstarávate!' pri stanovovaní predpokladanej hodnoty zákazky vychádzal z prieskumu trhu (nesp, z údajov o zákazkách, ktoré zrealizoval na rovnaký alebo porovnateľný predmet) je zrejmé, že obstarávate!' musí disponovať aj informáciami umožňujúcimi stanoviť predpokladanú hodnotu zákazky vyjadrenú v „m2“ (ako pomer kvantity k stanovenej cene).

Žiadame preto verejného obstarávateľa o doplnenie súťažných podkladov o predpokladanú hodnotu zákazky vyjadrenú v „m2“

Odpoveď verejného obstarávateľa :

Zákon o verejnom obstarávaní v súčasnom znení neumožňuje PHZ (§ 6) vyjadrovať v iných hodnotách.

V Žiline 04.09.2019

Ing. Roman Osika

vedúci oddelenia verejného obstarávania